П Р О Т О К О Л   № 1
от заседание на Комисия ”Съдебна администрация” 
към Прокурорската колегия на Висшия съдебен съвет,
проведено на 10.01.2023 г. 

Днес, 10.01.2023 г. /вторник/ от 10.30 ч. се проведе заседание на Комисия “Съдебна администрация” към Прокурорската колегия на Висшия съдебен съвет, в състав: 

ПРЕДСЕДАТЕЛ: Гергана Мутафова 
ЧЛЕНОВЕ: Калина Чапкънова 
                     Стефан Петров 

На заседанието присъстват експертния сътрудник на комисията Стефка Тодорова – главен експерт-съдебна администрация – отдел ЧРАОКИ и техническият сътрудник Мариана Георгиева. 

Д Н Е В Е Н   Р Е Д:

1. ОТНОСНО Предложение от Борислав Сарафов – за главен прокурор /съгласно заповед РД-05-5104/15.12.2022 г. на главния прокурор/ относно разкриване на 1 /една/ щ.бр. за длъжност „чистач“ в Окръжна прокуратура- София. /вх. № ВСС-17786/21.12.2022 г./

Предлага на Прокурорската колегия на Висшия съдебен съвет да приеме следното решение:
ПРОЕКТ:

ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. РАЗКРИВА, на основание чл. 30, ал. 5, т. 8 от ЗСВ, 1 /една/ щ.бр. за длъжност „чистач“ в Окръжна прокуратура – София.
МОТИВИ: Към настоящия момент прокурорите, следователите и съдебните служители от ОП-София са разположени в две отделни сгради, включващи над 61 работни кабинета, архивни и санитарни помещения и общи части. По щат ОП-София разполага с 2 щ.бр. за длъжността „чистач“, които са крайно недостатъчни за почистване и дезинфекциране на работните и общите помещения в двете сгради.

Увеличението на щатната численост на съдебните служители в ОП-София ще бъде финансово обезпечено за сметка на утвърдения бюджет на ПРБ за 2022 г. и проектобюджета за 2023 г.

ВНАСЯ предложението в заседание на Прокурорската колегия на Висшия съдебен съвет, насрочено на 18.01.2022 г., за разглеждане и произнасяне. 

2. ОТНОСНО: Доклад от Калина Чапкънова – член на ВСС относно Резултати по проект BG05SFOP001-3.007-0002 „Подобряване на процедурите по атестация и формиране на възнагражденията на съдебните служители в Република България“. /вх. № ВСС-5026/20.12.2022 г./

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

2.1. СЪГЛАСУВА проект на Правила за атестиране на съдебните служители, представляващи концептуална рамка относно условията и реда за атестиране на съдебните служители и условията за повишаване и понижаване в ранг, с оглед внасяне в заседание на Пленума на Висшия съдебен съвет.

3. ОТНОСНО: Доклад от Калина Чапкънова – член на ВСС и ръководител на проект „Подобряване на процедурите по атестация и формиране на възнагражденията на съдебните служители в Република България“ относно сключване на граждански договор с предмет „Изготвяне на анализ на съществуващите възможности за атестиране на съдебните служители чрез функциониращите информационни системи на съдебната власт“. /вх. № ВСС-11725/04.01.2023 г./

КОМИСИЯ "СЪДЕБНА АДМИНИСТРАЦИЯ" към
ПРОКУРОРСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

3.1. ДАВА СЪГЛАСИЕ главният секретар на ВСС да сключи граждански договор с г-жа Елка Иванова с предмет: „Изготвяне на анализ на съществуващите възможности за атестиране на съдебните служители чрез функциониращите информационни системи на съдебната власт“, за срок до 3 /три/ месеца, на стойност до 3000 /три хиляди/ лева.
3.2. ИЗПРАЩА преписката на Комисия „Бюджет и финанси“ към ВСС за произнасяне за наличие на финансова обезпеченост.

ПРЕДСЕДАТЕЛ 
НА КОМИСИЯТА:      /п/
			ГЕРГАНА МУТАФОВА